હાલ માં પોરબંદર દ્વારકા નેશનલ હાઈવે ની કામગીરી ચાલી રહી છે ત્યારે આજે બપોર ના સમયે ટુકડા અને વિસાવાડા ગામ વચ્ચે ડોકલા સીમ તરીકે ઓળખાતા વિસ્તાર માં એક ટ્રેક્ટર ચાલક પોતાનું ટ્રેક્ટર વાડી એ થી હાઇવે તરફ લઇ જતો હતો ત્યારે હાઇવે નજીક ટ્રેક્ટર પર થી કાબુ ગુમાવતા ટ્રેક્ટર રીવર્સ માં ચાલવા લાગ્યું હતું અને નજીક માં રહેલ ૩૦ ફૂટ ઊંડી કેનાલ માં ખાબક્યું હતું આથી ટ્રેક્ટર ચાલક ને ગંભીર ઈજાઓ થવાથી તેને સારવાર માટે હોસ્પિટલ માં ખસેડવામાં આવ્યો હતો બનાવ બનતા લોકો ના ટોળા એકત્ર થઇ ગયા હતા અને આ માર્ગ ની કામગીરી માં બેદરકારી ના કારણે થોડા સમય માં જ અકસ્માત નો આ ત્રીજો બનાવ બન્યો છે તેવું જણાવી અને માર્ગ પર ચક્કાજામ સર્જી દીધો હતો સ્થાનિકો ને માંગ હતી કે હાઇવે થી નીચે જતા રસ્તાઓ ના સ્લોપ યોગ્ય રીતે બનાવવામાં આવ્યા નથી ઉપરાંત હાઇવે થી માત્ર દસેક ફૂટ દુર જ આ ૩૦ ફૂટ ઊંડી કેનાલ છે જેથી અહી અકસ્માત થાય ત્યારે વાહન સીધું આ કેનાલ માં ખાબકે છે ઉપરાંત આ માર્ગ પર ધૂળ ઉડે ત્યારે પાણી નો છંટકાવ કરવામાં આવતો નથી અને ક્યાય પણ યોગ્ય સર્વિસ રોડ બનાવવામાં આવ્યા નથી તો ક્યાય ચેતવણી સૂચક બોર્ડ પણ મુકવામાં આવ્યા નથી તેવું સ્થાનિકો એ જણાવ્યું હતું અને આક્રોશ વ્યક્ત કર્યો હતો બનાવ બનતા મિયાણી મરીન પોલીસ સ્ટેશન નો સ્ટાફ સ્થળ પર દોડી ગયો હતો અને રસ્તો ખુલ્લો કરાવ્યો હતો